ઉલ્લેખનીય છે કે, મંગળવારે કાળી ચૌદસના દિવસે મેરઠના મિલક ગામમાં આ દુર્ઘટના ઘટી હતી. પોલીસે આરોપી વિરુદ્ધ ફરીયાદ નોંધીને તપાસ કામગીરી હાથ ધરી છે. બાળકીના પિતા શશિકુમારે જણાવ્યું કે, તેઓ સોમવારે સાંજે ઘરે જ હતા. તેમની ત્રણ વર્ષની દીકરી આયુષી ઘર આગળ રમી રહી હતી. ત્યારે હરપાલે બાળકીના મોઢામાં સુતળી બોમ્બ મૂકીને આગ લગાવી દીધી. બોમ્બ ફૂટતા જ બાળકીના મોઢાના ફૂરચે ફૂરચા ઊડી ગયા. બાળકીને મોઢામાં 50 ટાંકા આવ્યા છે. તેમજ તેના ગળામાં ઈન્ફેક્શન લાગી ગયુ છે. હાલમાં બાળકીની સારવાર ચાલી રહી છે.